ነቲ ትጥቀምሉ ሶፍትዌር በቲ ድሒሩ ዝወጸ ቅዳሕ ተክአዎ 'ኣፕዴት' ግበሩ ኣብዚ ሰሙን መረዳእታ ኮምፕዩተር ዝሰረቁ ሰርሰርቲ (ሃከርስ)፡ ዋትስኣፕ ብምጥቃም ይስልዩ ከምዝነበሩ ምስተሰምዐ፡ ብዙሓት ደንጊፆም እዮም። እቲ ጥቕዓት ኣብ መፈለምታ እዚ ወርሒ ዝተፈፀመ እንትኸውን፤ ብዋትስኣፕ ዝግበር ደወል ብምጥቃም፡ እዚ መተግበሪ ስለያ ምፅዓን ከም ዝተኽኣለ ሰብሞያ ድሕንነት ፌስቡክ ሓቢሮም እዮም። እዚ ጥቕዓት ከም ዝተፈፀመ ምስፈለጠ ድማ፡ ተጠቀምቲ ዋስኣፕ ካብ እንደገና ንክፅዕኑ (ኣፕዴት) ንክገብሩ ሓቲቱ እዩ። ስለዝኾነ ድማ ትጠቀምሉ ዋትስኣፕ ኩሉግዜ በቲ ድሒሩ ዝወጸ ቅዳሕ ክትትክእዎ (ኣፕዴት) ንክትገብሩ እዮም ሰብ ሞያ ዝምዕዱ። ዋላ እኳ ኣብ ዋትስኣፕ ዝለኣኸልኩም መልእኽቲ፡ ብዘይካ ሰዳድን ተቐባልን ዝርእዮ እንተዘየለ፤ ሰርሰርቲ ግና ኣብቲ ትለዋወጥዎ መልእኽቲ እዮም ዕላማ ዝገብሩ። ስለዝኾነ ድማ ዋትስኣፕኩም 'ኣፕዴት' ብምግባር ንባዕልኹም ካብዚ መጥቃዕቲ ምክልኻል ትኽእሉ። 2.
